== Karriere ==
Efter sin hjemkomst blev han [[1777]] [[auskultant]] i [[Højesteret]], uagtet han ikke havde underkastet sig juridisk [[embedseksamen]] "på [[latin]]". [[1779]] blev han [[kammerherre]], [[1781]] ifølge en kabinetsordre [[amtmand]] over [[Smålenenes Amt]] og [[1789]] stiftamtmand over [[Bergens Stift]] og amtmand over [[Søndre Bergenhus Amt]]. Herfra forflyttedes han [[1802]] uden [[Rentekammeret]]s medvirkning til stiftamtmand over [[Sjællands Stift]] og [[Færøerne]] samt amtmand over [[Københavns Amt (før 1970)|Københavns Amt]] og Færøerne. Året efter blev han [[22. maj]] [[Dannebrogordenen|Ridder af Dannebrog]] og ekstraordinær [[assessor]] i Højesteret, [[1810]] ifølge et kgl. [[reskript]] generalpostdirektør og endvidere samme år medlem af Postkassepensionsdirektionen. [[1811]] udnævntes han til [[gehejmekonferensråd]] og [[25. maj]] [[1826]] til [[Dannebrogordenens Hæderstegn|Dannebrogsmand]]. Fra udgangen af året [[1833]] entledigedes han, og han døde 27. oktober 1839 i den kgl. Staldmestergård ved [[Christiansborg]].<ref>''[[Danmarks Adels Aarbog]] 1944''.</ref>
Historie